CELEX: 32019D0712(01)
Language: da
Date: 2019-07-01 00:00:00
Title: Europa-Parlamentets Præsidiums afgørelse af 1. juli 2019 om ændring af gennemførelsesbestemmelserne til statutten for Europa-Parlamentets medlemmer

12.7.2019   
               
               
                  DA
               
               
                  Den Europæiske Unions Tidende
               
               
                  C 235/3
               
            
         EUROPA-PARLAMENTETS PRÆSIDIUMS AFGØRELSE
         af 1. juli 2019
         om ændring af gennemførelsesbestemmelserne til statutten for Europa-Parlamentets medlemmer
         (2019/C 235/03)
         EUROPA-PARLAMENTETS PRÆSIDIUM HAR —
         under henvisning til traktaten om Den Europæiske Unions funktionsmåde, særlig artikel 223, stk. 2,
         under henvisning til statutten for Europa-Parlamentets medlemmer (1),
         under henvisning til artikel 25 i Europa-Parlamentets forretningsorden, og
         ud fra følgende betragtninger:
         
                     (1)
                  
                  
                     Præsidiet vedtog på sit møde den 10. december 2018 nye regler for medlemmernes praktikanter (2), hvorved der indføres mulighed for, at grupper af medlemmer kan ansætte praktikanter, og hvorved administrationen udvides med en betalingsagent, der forvalter de praktikaftaler, som medlemmerne har indgået med praktikanter, der har hjemsted i den medlemsstat, hvor medlemmet er valgt. Disse regler træder i kraft den 2. juli 2019.
                  
               
                     (2)
                  
                  
                     I maj 2019 godkendte kvæstorerne et nyt elektronisk system for at åbne mulighed for at automatisere godtgørelser af medlemmernes udgifter til flybilletter (3), hvilket vil rationalisere, forbedre og fremskynde forvaltningen af medlemmernes ansøgninger.
                  
               
                     (3)
                  
                  
                     Gennemførelsesbestemmelserne til statutten for Europa-Parlamentets medlemmer (4) (»gennemførelsesbestemmelserne«) skal tilpasses i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Gennemførelsesbestemmelserne ændres som følger:
            
                        1)
                     
                     
                        I artikel 13 foretages følgende ændringer:
                        
                                    a)
                                 
                                 
                                    I stk. 1 affattes litra a) således:
                                    
                                                »a)
                                             
                                             
                                                ved flyrejser: billetter forsynet med medlemmets navn og alle boardingkort eller det elektroniske bevis for brugen af sådanne billetter«
                                             
                                          
                              
                                    b)
                                 
                                 
                                    Stk. 4 affattes således:
                                    
                                       »4.   Medlemmer, der køber billetter i Parlamentets rejsebureau, kan på eget ansvar, og idet de underskriver en kvittering for modtagelsen, anmode om, at den kompetente tjenestegren godtgør udgifterne direkte til rejsebureauet. I sådanne tilfælde kan den kompetente tjenestegren indhente de bilag, der er anført i stk. 1 fra rejsebureauets reservationssystem.«
                                    
                                 
                              
                  
                        2)
                     
                     
                        I artikel 34, stk. 2, affattes første afsnit således:
                        
                           »2.   Flere medlemmer kan efter skriftlig aftale danne en gruppe, som i fællesskab ansætter eller benytter tjenesteydelserne fra en eller flere assistenter, jf. stk. 1, eller en eller flere praktikanter. I så fald udpeges der blandt de pågældende medlemmer et eller flere medlemmer med beføjelse til at underskrive kontrakten eller indgive en anmodning om ansættelse på gruppens vegne.«
                        
                     
                  
                        3)
                     
                     
                        I artikel 35 affattes stk. 1 således:
                        
                           »1.   Alle ansættelseskontrakter og tjenesteydelsesaftaler samt alle praktikaftaler for praktikanter, som har hjemsted i den medlemsstat, hvor medlemmet er valgt, og som indgås af et medlem eller en gruppe af medlemmer, skal administreres af en betalingsagent, der er etableret i en medlemsstat.«
                        
                     
                  
                        4)
                     
                     
                        I artikel 36 foretages følgende ændringer:
                        
                                    a)
                                 
                                 
                                    Stk. 5 affattes således:
                                    
                                       »5.   Efter anmodning fra medlemmet udbetaler Parlamentet undtagelsesvis nettolønnen direkte til de assistenter, hvormed medlemmet har indgået en ansættelseskontrakt. Betalingsagenten meddeler omgående den kompetente tjenestegren, hvilke beløb der er tilbageholdt til sociale sikringsbidrag og skat, samt udarbejder lønsedlerne.«.
                                    
                                 
                              
                                    b)
                                 
                                 
                                    Stk. 5a udgår.
                                 
                              
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).
         
            (2)  Europa-Parlamentets Præsidiums afgørelse af 10. december 2018 om medlemmernes praktikanter.
         
            (3)  Kvæstorernes meddelelse nr. 19/2019 af 13. maj 2019.
         
            (4)  Europa-Parlamentets Præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).